REPUBLIKA HRVATSKA

OPĆINA KONAVLE

OSNOVNA ŠKOLA CAVTAT

OIB : 07260663095

IBAN HR6824070001100019763 OTP banka

Tel: 478 052; FAX: 478 358

e-mail: ured@os-cavtat.skole.hr

KLASA: 602-02/19-01/644

URBROJ: 2117/1-30/19-02

Cavtat, 12. prosinca 2019.

**Z A P I S N I K**

s 3. sjednice Školskog odbora Osnovne škole Cavtat, održane 12. prosinca 2019. g. u 8.00 sati.

Prisutni: Stankica Diklić, Ivica Klečak, Boris Obradović, Perica Tomšić

Nisu prisutni: Mario Curić, Antun Kusalić, Miljenko Mikulić,

Nenazočni članovi opravdali su svoj izostanak.

Dnevni red:

1. Usvajanje zapisnika s prethodne sjednice školskog odbora
2. Izmjene Godišnjeg plana i programa i promjene u načinu realizacije nastavnih dana
3. Davanje prethodne suglasnost ravnatelju u vezi zasnivanja radnog odnosa na temelju natječaja
4. Donošenje Pravilnika o postupku unutarnjeg prijavljivanja nepravilnosti i imenovanja povjerljive osobe
5. Prihvaćanje prijedloga financijskog plana za 2020.g. s projekcijama za 2021. i 2022.
6. Ostalo

Ad.1) Članovi Školskog odbora usvojili su zapisnik s prethodne sjednice.

Ad.2) Ravnateljica je članove Školskog odbora upoznala da smo u skladu s uputom Ministarstva znanosti i obrazovanja donijeli Plan nadoknade nastavnih dana provedenih u štrajku.

Škole koje će mijenjati vrijeme praznika ili produljiti trajanje nastavne godine dužne su dostaviti prijedlog izmjena Županijskom upravnom odjelu nadležnom za poslove obrazovanja koji će Ministarstvu dostaviti ujedinjeni zahtjev za sve škole koje su zatražile izmjene.

Plan nadoknade naše škole je :

* 23. prosinca nadoknada jednog nastavnog dana, **1 dan**
* Početak zimskog odmora je 24. prosinca 2019. do 3. siječnja 2020.
* U siječnju su nastavni dani od 7. – 11. uključivši subotu- **5 dana**
* Vijeće roditelja održano je u ponedjeljak, 9. prosinca 2019.g. Uvažen je prijedlog roditelja da 3. veljače 2020. (Sv. Vlaho) bude nastavni dan a u subotu 8. veljače 2020. se neće održavati nastava. – **1 dan**
* Proljetni odmor u travnju je od 10. – 13. travnja, a nastavni dani su od 14. -18. travnja, uključujući subotu, **5 dana**
* U lipnju se produžuje trajanje nastavne godine na 18. i 19. lipnja, **2 dana**

**Zaključak:** Na prijedlog Vijeća roditelja, Učiteljskog vijeća i ravnateljice Školski odbor usvojio je izmjene Godišnjeg plana i programa te promjene u načinu realizacije nastavnih dana.

Ad.3) Ravnateljica je prisutne obavijestila da smo 13. studenoga 2019. raspisali natječaj za sljedeća radna mjesta:

1. *Učitelj razredne nastave (m/ž) – 1 izvršitelj, određeno, puno radno vrijeme. Mjesto rada je u sjedištu Osnovne škole Cavtat, Stjepana Radića 3, 20210 Cavtat, a po potrebi i izvan sjedišta škole.*
2. *Učitelj engleskog jezika (m/ž)- 1 izvršitelj, određeno, nepuno radno vrijeme (4 nastavna sata tjedno). Mjesto rada je u sjedištu Osnovne škole Cavtat, Stjepana Radića 3, 20210 Cavtat, a po potrebi i izvan sjedišta škole.*
3. *Učitelj informatike (m/ž)- 1 izvršitelj, određeno, nepuno radno vrijeme (2 nastavna sata tjedno). Mjesto rada je u sjedištu Osnovne škole Cavtat, Stjepana Radića 3, 20210 Cavtat, a po potrebi i izvan sjedišta škole.*
4. *Učitelj biologije, kemije (m/ž)- 1 izvršitelj, neodređeno, nepuno radno vrijeme (4 nastavna sata tjedno). Mjesto rada je u sjedištu Osnovne škole Cavtat, Stjepana Radića 3, 20210 Cavtat, a po potrebi i izvan sjedišta škole.*

**Zaključak:** Školski odbor donio je Pravilnik o postupku unutarnjeg prijavljivanja nepravilnosti i imenovanja povjerljive osobe.

Ad.5) **Zaključak:** Voditeljica računovodstva obrazložila je Financijski plan za 2020.g. s projekcijama na 2021. i 2022.g. te je isti jednoglasno prihvaćen

Ad.6) Ostalo:

* Članovi Školskog odbora su obaviješteni da smo donijeli Proceduru blagajničkog poslovanja kojom se uređuje organizacija blagajničkog poslovanja, dokumentacija u blagajničkom poslovanju, vođenje blagajničkog dnevnika te se utvrđuju osobe koje su odgovorne za zakonito vođenje blagajničkog poslovanja. Donijeli smo i Proceduru o izdavanju i obračunu naloga za službeno putovanje kojom se propisuje način i postupak izdavanja te obračun naloga za službeno putovanje.
* dana 10. prosinca gosti Osnovne škole Cavtat bili su hrvatski branitelji Ivo Šimunović pripadnik Zapovjedništva obrane grada Dubrovnika i Ivo Simović iz Konavoske bojne. Kroz jednosatno predavanje gospodin Ivo Šimunović je opisao presudne dane početka Domovinskog rata, obrane Dubrovnika te oslobađanja zarobljenika iz logora Morinj kao i oslobađanje cijelih Konavala. Gospodin Ivo Simović je ukazao na važnost pregovaranja u obrani granica Konavala. Učenicima je ukazano na važnost prenošenja istine o povijesnim činjenicama našeg Domovinskog rata. Spomenuli smo se i 20 godišnjice smrti prvoga hrvatskog predsjednika Franja Tuđmana.
* U sklopu prvog savjetničkog posjeta Osnovnoj školi Cavtat, 42 učitelja su sudjelovala na radionicama koje su održale Tonka Brailo i Maja Bezina, učiteljice eksperimentalne škole Ivana Gundulića iz Dubrovnika, te su kolegama i kolegicama iz naše škole približile su Školu za život
* Ravnateljica je članove Školskog odbora obavijestila da je škola dobila dio informatičke opreme koju dodjeljuje Ministarstvo znanosti i obrazovanja u sklopu projekta Podrška provedbi cjelovite kurikularne reforme *Škola za život.*
	+ - Za učitelje koji održavaju nastavu u razredima obuhvaćenim kurikularnom reformom: 1., 5.i 7. razredu dobili smo 19 prijenosnih računala
		- Za stručnog suradnika dobili smo jedno prijenosno računalo
		- Očekujemo još tablete za učeničku upotrebu, projektore i ormarić za punjenje tableta.

Sjednica Školskog odbora završena je u 8.45 sati.

Zapisničar : Predsjednik ŠO:

Pauline Runje Perica Tomšić

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_